b'\n_START_ARTICLE_\nNHL:n varaustilaisuus 2005\n_START_PARAGRAPH_\nNHL:n varaustilaisuus 2005 oli 43. vuotuinen varaustilaisuus. Se pidettiin huolimatta siit\xc3\xa4, ettei kautta 2004-2005 pelattu ty\xc3\xb6sulun takia. Varausj\xc3\xa4rjestys arvottiin lottokoneella siten, ett\xc3\xa4 joukkueilla oli yhdest\xc3\xa4 kolmeen palloa riippuen kolmen viime vuoden varausvuoroista ja pudotuspeleist\xc3\xa4. J\xc3\xa4rjestys k\xc3\xa4\xc3\xa4ntyi my\xc3\xb6s joka kierroksella p\xc3\xa4invastaiseksi, ett\xc3\xa4 esimerkiksi ensimm\xc3\xa4isen vuoron saaneen seuraava vuoro oli vasta sijalla 60, ja viimeisen vuoron saanut sai seuraavan kierroksen ensimm\xc3\xa4isen vuoron. Vuoden 2005 varaustilaisuus oli my\xc3\xb6s ensimm\xc3\xa4inen varaustilaisuus, jossa oli vain seitsem\xc3\xa4n kierrosta edellisen yhdeks\xc3\xa4n kierroksen tavan mukaisesti._NEWLINE_Pittsburgh Penguins voitti arvonnan, ja varasi ensimm\xc3\xa4isen\xc3\xa4 Sidney Crosbyn._NEWLINE_Varaustilaisuus pidettiin The Westin Ottawa -hotellissa Ottawassa 30. hein\xc3\xa4kuuta 2005. Tilaisuus oli alun perin tarkoitus j\xc3\xa4rjest\xc3\xa4\xc3\xa4 Ottawassa Corel Center -j\xc3\xa4\xc3\xa4hallissa, ja viime hetken peruminen aiheutti n\xc3\xa4r\xc3\xa4\xc3\xa4. Sen vuoksi vuoden 2008 varaustilaisuus j\xc3\xa4rjestettiin siell\xc3\xa4.'